**17. A feladat a középkori magyar történelemhez kapcsolódik.** (rövid)

**Mutassa be a források és ismeretei alapján Károly Róbertnek a kincstári bevételek**

**növelésére tett erőfeszítéseit és azok hatását!** *Használja a középiskolai történelmi atlaszt!*

„Károly, Isten kegyelméből Magyarország királya, a királyságunkon áthaladó

kereskedőknek egyetemlegesen és egyenként üdvözletünket kedvezésünkkel

[küldjük]. Ezen levelünk tartalmával kijelentjük nektek, hogy királyságunk egészén

átmenve javaitokkal és áruitokkal az elődeink által jóváhagyott szokás szerint

kötelező vámot megfizetvén és megfizetvén a harmincadot várunknál, amelyet a

Száva kikötőjében építettünk, szabadon és biztonságosan közlekedjetek

bejöveteletekkor és távozásotokkor.” *(Károly Róbert okleveléből)*

„Mivel azt akarjuk, hogy […] nagyobb számban kibocsátandó ezen mostani

pénzünk egész országunkban változatlanul állandó forgalomban maradjon, és azt

elárassza, s hogy kamaráink tavalyi, tavalyelőtti és a négy évvel ezelőtt kibocsátott

dénárjai ugyanezen újakkal együtt, egyidejűleg legyenek forgalomban, s azokat

emezekkel egyformán fogadják el, […] elrendeltük és parancsoljuk, hogy minden

megyében, minden egyes kapu után, amelyen szénával vagy gabonával megrakott

szekér képes befordulni vagy azon át kijönni, […] kivévén a mi királyi és királynéi

szolgáinkat, [ ...] kivévén továbbá az egyházakat, városokat vagy másokat, akik

nyilvánvaló kiváltságot, szabadságot élveznek, a kirovás megtörténte után 15 napon

belül 18 dénárt a kamarák ispánjának a kezéhez kell szolgáltatni és fizetni.”

*(Károly Róbert rendeletéből)*



